Plessurschanze am Müliboden

Plessurschanze am Müliboden var en hoppbakke i Arosa i Sveits. Den var eid av Skiclub Arosa og ble brukt under den sveitsiske hoppuka.

Den første permanente hoppbakken i Arosa var Tomelischanze, som var i bruk i første halvdel av 1910-tallet. Etter bare noen få år ble den erstattet av Bärenbadschanze, der Gérard Veillemier nådde 56 meter under det sveitsiske mesterskapet i 1929. Våren 1931 ble tårnet i bakken ødelagt av et snøras, og om sommeren samme året ødela en storm dommertårnet.

I stedet for å bygge opp igjen Bärenbadschanze, bygde man samme år en helt ny bakke noen hundre meter unna. Den nye Plessurschanze hadde det sveitsiske mesterskapet i 1943. Den sveitsiske hoppuka startet opp i 1951, og ble arrangert annethvert år med renn i Unterwasser, St. Moritz, Arosa og Le Locle. Kjell Sjöberg (Sverige) satte den siste bakkerekorden med 75,5 meter i 1965. Det året ble det også bygd to mindre hoppbakker ved siden av hovedbakken. Kort tid senere raste unnarennet ut under et kraftig regnvær, og Arosa måtte si fra seg rennet i hoppuka i 1967. Skiklubben manglet penger til å sette bakken i stand igjen, og bakken ble aldri reparert. Gstaad overtok for Arosa som rennsted i den sveitsiske hoppuka.

Viktige renn
Den sveitsiske hoppuka
 År Vinner Andre Tredje 1. februar 1951  Matti Pietikäinen  Erkki Rajala  Kalle Holmström 11. februar 1953  Sepp Bradl  Otto Austad  Per Thyness 3. februar 1955  Arnfinn Bergmann  Sven Pettersson  Antti Hyvärinen 22. januar 1957  Walter Habersatter  Folke Mikaelsson  Andreas Däscher 29. januar 1959  Mauno Valkama  Max Bolkart  Arnfinn Bergmann 26. januar 1961  Eino Kirjonen  Marjan Pečar  Gudtorm Heldal Antero Immonen 31. januar 1963  Eino Kirjonen  Willi Egger  Oddvar Saga 28. januar 1965  Kjell Sjöberg  Heini Ihle  Giacomo Aimoni

Kilder
Skisprungschanzen-Archiv: Arosa (besøkt 26. mars 2013)
Adam Kwieciński: Hoppresultater (besøkt 7. mars 2016)

Kategori:Hoppbakker i Sveits
Kategori:Byggverk fullført i 1931
Kategori:1931 i Sveits